Ongelukke, beserings en siekte kan lewens verwoes en besighede vernietig. Oplossings is dikwels eenvoudig en goedkoop, en die beste mense om plase veilig te maak is boere en hulle plaaswerkers. Gesondheid en veiligheid is 'n fundamentele vereiste vir 'n volhoubare boerderyonderneming. Die regering se pogings alleen sal nie die landbousektor veiliger en gesonder maak nie, maar dit is vir elkeen in landbou en die groter voedselketting om hulle deel te doen.
Elke jaar sterf mense weens landbou- en bosbouwerksaamhede. Talle is ernstig beseer en het by hulle werk siek geword.
● Administrasiekoste - ondersoek na die voorval, herstelwerk, ens.
● Versekeringskoste, regskoste en negatiewe publisiteit.
Al hierdie koste kan voorkom word, wat sodoende kan lei tot verhoogde wins. Hierdie pamflet het derhalwe ten doel om inligting te verskaf wat werkgewers en werkers in die landbou en bosbou sal help om gesondheid en veiligheid te bevorder en gesondheidsrisiko's te vermy wat gepaard gaan met werk in hulle sektor. Hierdie pamflet dek nie die wetlike vereistes in die bedryf nie. Daardie inligting kan verkry word van die webwerf: www.labour.gov.za.
Die bestuur van die gesondheid en veiligheid van werkers is dieselfde as die bestuur van stelsels om te verseker dat oeste en diere gesond gehou word, optimaal produseer en jou in staat stel om in besigheid te bly. Werkers moet gesond en veilig bly om doeltreffend te werk en altyd by die werk teenwoordig te wees.
Alle organisasies het 'n beleid nodig om hul aksieplan oor gesondheid en veiligheid uiteen te sit ten einde tot beter standaarde in die werkplek te lei.
Dit moet skriftelik wees, goed opgestel en gebaseer wees op verbintenis op senior bestuursvlak.
● Jou algemene doelwitte vir jou werkers se gesondheid en veiligheid uiteensit.
● Periodiek hersien word en aangepas word as jou organisasie verander of nuwe gevare ontstaan.
Identifisering van gevare en die bepaling van die risiko's wat hulle skep, is noodsaaklik. Tensy jy weet watter gevare op jou perseel bestaan, en die grootte van die risiko wat hulle inhou, sal jy nie kan weet of hulle beheer moet word nie of hoe om dit te doen nie.
Riskikobepaling is om sorgvuldig te kyk wat daar in jou besigheid is wat moontlik skadelik kan wees vir mense, sodat jy kan opweeg of jy genoeg voorsorgmaatreëls getref het of nog verdere maatreëls moet tref. Sodra jy die risikovlak bepaal het, sal jy die nodige voorkomende en beskermingsmaatreëls in plek moet kry.
Daar is talle adviesbronne vir gevestigde goeie praktyk wat nuttig sal wees wanneer jy jou risikobepaling doen, maar jy kan hierdie eenvoudige proses bestaande uit vyf stappe gebruik om jou te help.
Kyk rond by die werkplek en let op hoe mense werk. Bestudeer ook die rekords van vorige insidente, ongelukke of gesondheidsprobleme. Die doel is om beduidende gevare raak te sien wat talle mense ernstig kan beseer of benadeel.
Identifiseer watter mense beseer of benadeel kan word, en hoeveel hulle is. Wanneer die "hoe" oorweeg word, moenie vergeet van dinge soos instandhoudingswerk nie, om te voorkom dat nuwe gevare ontstaan.
Bepaal hoe goed die risiko's uit elke beduidende gevaar beheer word. Die beheermaatreëls kan heeltemal voldoende wees of daar kan ruimte vir verbetering wees. Werkers het dikwels nuttige idees, gebaseer op hulle daaglikse werk, en jy moet hulle betrokke kry by die neem van besluite oor jou beheermaatreëls.
Nadat jy besluit het wat gedoen moet word, moet jy beplan hoe om dit te doen en wanneer. Om jou bevindings op te teken sal vir jou van nut wees.
Jy sal nodig hê om jou risikobepaling te hersien indien daar 'n beduidende verandering ingetree het in die wyse wat jy werk of as jy om een of ander rede dink dit is nie meer geldig nie.
● Blootstelling aan die weer, geraas of vibrasie.
Die hantering van swaar vragte of werk in ongemaklike posisies kan muskulo-skelet-gebreke veroorsaak. Dan kan pyn in die ledemate, gewrigte of rug ontstaan wat die gevolg van verstuiting of verrekking kan wees.
Wat moet jy dan doen?
● Die dra van plante of saailinge met die hand oor lang afstande moet sover moontlik vermy word, om die gesondheid van die werkers te beveilig.
By talle ernstige ongelukke op plase is masjinerie betrokke. Sommige vind plaas omdat 'n masjien gebruik is vir 'n taak waarvoor dit ongeskik is; ander omdat skutte nie voorsien is nie of nie aangeheg is nie.
gebruik. Indien toerusting in ongunstige omstandighede gebruik word, moet dit gereeld geïnspekteer word vir verswakking wat kan lei tot gevaar, en veral wanneer daar buitengewone omstandighede ontstaan, wat die toerusting onveilig kan maak.
Wat moet jy doen?
● Gereedskap gebruik vir die plant van bome moet vir die doel ontwerp word.
● Die kop van 'n stuk gereedskap vir sny of splyting moet stewig vasgemaak wees aan die handvatsel met 'n doeltreffende stuk gereedskap, bv. 'n wig, klinknael of bout.
Wanneer jy masjiene koop of huur, vereis die wet dat die verskaffer die nodige veiligheidskutte moet voorsien.
● Opgelei is om veilig te werk en voorsien is van die nodige beskermende klere, en dit gebruik.
Vele insidente met masjiene kom voor gedurende onderhouds- of ontblokkingsoperasies.
● Voorkom dat hidrouliese hysmasjiene of onderdele neerdaal deur die gebruik van meganiese toestelle soos stuiters of domkragte wanneer mense onder hulle werk.
● hulle geskikte beskermende klere en toerusting dra.
● Mense wat besig is om masjiene te gebruik, se aandag aftrek nie.
'n Ander besering in landbou is trekkers wat omval. Ernstige en fatale besering is algemeen, en bestuurders, ander werkers en voetgangers is betrokke by insidente. Ander insidente kom voor wanneer mense uit 'n voertuig klim sonder om seker te maak dat dit nie kan beweeg of andersins besering veroorsaak nie.
● Sleutels veilig bewaar word wanneer voertuie nie in gebruik is nie.
Beplan en organiseer die hysproses behoorlik, deur gebruik te maak van geskikte toerusting en bevoegde persone, om die risiko's te minimaliseer.
● Veilige werklaste gemerk is op hystoerusting.
● Wanneer bestuur word, die bak van 'n laaigraaf in 'n opgeligte posisie is wanneer dit leeg is, en laat sak word wanneer dit vol is, tensy waar dit 'n risiko kan skep, bv. op openbare paaie.
Blootstelling aan hoë geraasvlakke kan permanente gehoorverlies veroorsaak, dikwels sonder dat die persoon wat daaronder ly, dit agterkom of eers as dit te laat is. Dit kan ook lei tot tinnitus (oorsuising) of doofheid.
● Sluit raserige masjiene of prosesse af met klank-isolerende panele of plaas hulle in aparte vertrekke.
● Waar blootstellings 90 dB of hoër bereik, merk hierdie gebiede as "oorbeskermingsones" met tekens om aan te dui dat oorskutte gedra moet word en maak seker dat elkeen wat hierdie sones binnegaan oorbeskerming dra.
Herhaalde of langdurige gebruik van vibrerende gereedskap soos kettingsae, struikruimers of slypmasjiene kan lei tot hand-arm-vibrasiesindroom - 'n groep siektes insluitende vibrasie-witvinger, senuwee-, spier- of gewrigskade. Waarskuwingstekens sluit in tinteling of gevoelloosheid in die vingers, vingers wat wit word in koue of klam toestande, gevolg deur vingers wat klop en gloei.
Die bestuur van trekkers of ander selfaangedrewe masjinerie kan die liggaam aan vibrasie of stampe onderwerp wat gepaard gaan met chroniese rugpyn of pyn in die heup of knie. Waarskuwingstekens sluit in pyn en styfheid in die rug, heup of knie na werk op 'n trekker.
Wat kan jy doen?
● Hou toerusting korek in stand, bv. teenvibrasiemonterings op kettingsae
● Ry teen 'n geskikte snelheid vir die grondtoestande, vermy slaggate ens.
● Maak hande warm voordat die werk begin en hou hulle warm.
Blootstelling aan die weer, veral sonskyn of uiterste koue kan nadelig wees.
● Hou moesies, vratjies of velverkleuring dop. Spreek jou dokter as moesies, ens., groei, bloei of jeuk. Werksklere moet vervaardig wees van materiale wat die werker se liggaam droog hou en teen 'n gemaklike temperatuur.
● Voldoende beskermende klere moet verskaf word waar daar 'n risiko is van uv-bestraling of biologiese gevare, soos giftige plante, diere en infeksies.
Kontak met diere kan lei tot soönose (siektes oorgedra van dier na mens). Mikro-organismes soos bakterieë, virusse, parasiete en fungusse kan siekte veroorsaak deur die liggaam te infekteer wanneer hulle ingeasem of gesluk word, of wanneer hulle die vel deurdring. Simptome wissel van velprobleme tot aanvanklike toestande wat voel soos griep en wat kan lei tot langdurige siekte tensy dit behandel word.
Wat om te doen om die risiko te verminder?
● Beperk die risiko tot die minimum deur vee gesond te hou.
● Verseker goeie persoonlike higiëne.
● Bedek alle snye en skrape met waterdigte verbande of waterdigte pleisters.
Blootstelling aan gevaarlike chemikalieë of ander stowwe, bv. aan plaagdoders, veterinêre medisyne (insluitende skaapdip) stof, dampe of materiaal soos slyk, rioolslyk of kunsmis; die inaseming van dampe van brandende plastiek of van stof wat ontstaan wanneer graan, kunsmis, strooi, hooi verskuif word; kontak maak met slik, mis ens.; of as plaagdoders of skaapdip op jou spat, kan alles swak gesondheid veroorsaak.
Hierdie simptome kan van korte duur wees ten tyde van 'n werk, of hulle kan erger word en langer duur totdat hulle byna altyd teenwoordig is. Hulle kan aan die gang gesit word deur selfs baie klein blootstellings aan enige stof waarvoor jy allergies, of gesentiseer geword het. Indien jy rook, is jy ook aan hierdie stowwe blootgestel en sal jy meer waarskynlik ernstige borsprobleme ontwikkel.
Dit is belangrik om jouself en jou werkers te beskerm.
● Verandering na materiale wat 'n lae stofinhoud het, bv. korrels/pilletjies
● Stortings op te stofsuig in plaas van op te vee - gebruik 'n hoëdoeltreffendheidsfilter.
● Lokale uitlaatventilasie te gebruik, bv. wanneer gesweis word
Maskers en respirators moet altyd geberg word in 'n skoon droë plek - moenie hulle aan hake of spykers in 'n vuil, stowwerige plek hang nie.
● Spatsels dadelik af te was van die vel en klere, en was voordat jy eet, drink of rook.
● Enige noodmaatreëls te volg wat deur die vervaardiger aanbeveel word, bv. met oliebasis-entstowwe
● Alle vermoedelike gevalle van vergiftiging aan te meld sodat hulle deeglik ondersoek kan word.
● Behandelde plante moet versigtig hanteer word om persoonlike kontaminasie tot die minimum te gebruik. Hulle moet op die werkterrein gepak en vervoer word op so 'n manier dat toegang tot die plante maklik is, en sodoende dus voorkom dat plante meer as nodig hanteer word.
● Plantsakke of -harnasse of ander houers vir die vervoer van behandelde plante by die werkterrein, moet skoongemaak word deur dit daagliks leeg te maak en uit te was.
Talle beserings in landbou en bosbou ontstaan wanneer werkers gly, oor iets struikel en val. Maak seker dat werkgebiede vry van obstruksie is soos kabels, sakke of palette en dat daar genoeg spasie is vir die berging van stukke gereedskap en materiale. Hou jou geboue in goeie toestand, maak seker dat vloere nie oorlaai is nie, veral in voerhokke of ouer geboue.
Veminder die risiko dat iemand kan val, struikel en gly.
● Veiligheidstekens waar 'n beduidende risiko vir gesondheid en veiligheid steeds bestaan nadat jy alle ander beheermaatreëls getref het soos geïdentifiseer deur jou risiko-evaluering.
● Aangesien dit algemeen voorkom dat bosbou- en landbouwerkers in klein groepies op verskillende plekke werk, moet elke werker opgelei wees in basiese noodhulp. Hierdie opleiding moet insluit die behandeling van oop wonde en resussitasie (bybring).
● Vervoer of 'n wyse van kommunikasie moet beskikbaar wees by die werkterrein om kontak te maak met reddingsdienste in 'n geval van nood.
Daar bestaan 'n risiko van siekte as gevolg van gevaarlike stowwe en van mis of ander diereprodukte wat potensieel gevaarlike mikro-organismes bevat.
● 'n Skoon drinkwatervoorraad (gemerk om dit te onderskei van enige ander niedrinkbare watervoorraad).
Sekere siektes wat deur werk veroorsaak is, moet by die Departement van Arbeid aangemeld word.
● Masjiene - hand-arm-vibrasie-sindroom weens werk met kettingsae, struikruimers of handgedrewe sirkelsae.
Vir meer inligting kontak 'n arbeidsentrum of provinsiale kantoor.